CELEX: 62015CN0272
Language: fi
Date: 2015-06-08 00:00:00
Title: Asia C-272/15: Ennakkoratkaisupyyntö, jonka Court of Appeal (England & Wales) (Civil Division) (Yhdistynyt kuningaskunta) on esittänyt 8.6.2015 – Swiss International Air Lines AG v. The Secretary of State for Energy and Climate Change ja Environment Agency

24.8.2015   
            
            
               FI
            
            
               Euroopan unionin virallinen lehti
            
            
               C 279/20
            
         Ennakkoratkaisupyyntö, jonka Court of Appeal (England & Wales) (Civil Division) (Yhdistynyt kuningaskunta) on esittänyt 8.6.2015 – Swiss International Air Lines AG v. The Secretary of State for Energy and Climate Change ja Environment Agency
   (Asia C-272/15)
   (2015/C 279/25)
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Court of Appeal (England & Wales) (Civil Division)
   
      Pääasian asianosaiset
   
   
      Kantaja: Swiss International Air Lines AG
   
      Vastaaja: The Secretary of State for Energy and Climate Change ja Environment Agency
   
      Ennakkoratkaisukysymykset
   
   
               1)
            
            
               Loukataanko Euroopan parlamentin ja neuvoston 24.4.2013 antamalla päätöksellä 377/2013/EU (1) (jäljempänä päätös) unionin yleistä yhdenvertaisen kohtelun periaatetta sikäli kuin siinä keskeytetään Euroopan parlamentin ja neuvoston 13.10.2003 antamalla direktiivillä 2003/87/EY (2) (sellaisena kuin se on useilla säädöksillä ja muun muassa Euroopan parlamentin ja neuvoston 19.11.2008 antamalla direktiivillä 2008/101/EY (3) muutettuna) asetettujen vaatimusten palauttaa päästöoikeuksia, kun on kyse Euroopan talousalueeseen (jäljempänä ETA) kuuluvien valtioiden ja lähes kaikkien ETA:han kuulumattomien valtioiden välisistä lennoista, soveltaminen muttei laajenneta kyseistä soveltamisen keskeyttämistä koskemaan ETA-valtioiden ja Sveitsin välisiä lentoja?
            
         
               2)
            
            
               Jos ensimmäiseen kysymykseen vastataan myöntävästi, millaisia oikeussuojakeinoja on taattava Swiss International Airlines AG:n asemassa olevalle valittajalle, joka on palauttanut päästöoikeuksia ETA-valtioiden ja Sveitsin välillä vuonna 2012 tapahtuneiden lentojen osalta, jotta se on asemassa, jossa se olisi ollut, jos keskeyttämistä ei olisi jätetty soveltamatta ETA-valtioiden ja Sveitsin välisiin lentoihin? Erityisesti tiedustellaan seuraavaa:
               
                           a)
                        
                        
                           Onko päästöoikeusrekisteriä oikaistava, jotta se kuvastaa pienempää päästöoikeuksien määrää, joka tällaisen valittajan olisi pitänyt palauttaa, jos lennot Sveitsiin ja Sveitsistä olisivat kuuluneet keskeyttämisen soveltamisalaan?
                        
                     
                           b)
                        
                        
                           Jos edelliseen kysymykseen vastataan myöntävästi, mitä (jos mitään) toimivaltaisen kansallisen viranomaisen ja/tai kansallisen tuomioistuimen on tehtävä sen varmistamiseksi, että palautetut lisäpäästöoikeudet palautetaan tällaiselle valittajalle?
                        
                     
                           c)
                        
                        
                           Onko tällaisella valittajalla oikeus vaatia vahingonkorvausta SEUT 340 artiklan perusteella Euroopan parlamentilta ja neuvostolta mahdollisesta tappiosta, joka sille on aiheutunut, koska sen piti päätöksen seurauksena palauttaa lisäpäästöoikeudet?
                        
                     
                           d)
                        
                        
                           Onko valittajalle myönnettävä jonkin muunlainen oikeussuojakeino ja jos on, minkälainen?
                        
                     
         
      (1)  Euroopan parlamentin ja neuvoston päätös N:o 377/2013/EU, annettu 24 päivänä huhtikuuta 2013, poikkeamisesta tilapäisesti kasvihuonekaasujen päästöoikeuksien kaupan järjestelmän toteuttamisesta yhteisössä annetusta direktiivistä 2003/87/EY (EUVL L 113, s. 1).
   
      (2)  Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta (EUVL L 275, s. 32).
   
      (3)  Euroopan parlamentin ja neuvoston direktiivi 2008/101/EY, annettu 19 päivänä marraskuuta 2008, direktiivin 2003/87/EY muuttamisesta ilmailutoiminnan sisällyttämiseksi yhteisön kasvihuonekaasujen päästöoikeuksien kaupan järjestelmään (EUVL L 8, s. 3).